17. O ka ipotsa dipotso dife fa o tlhopha boitlosobodutu? Kwa Thabeng ya Fugen, go ne go na le mapodise le batimamolelo ba ba ithaopileng ba le bantsi ba ba neng ba le mo tirong fa seretse se se gotetseng thata sa lekgwamolelo se ne se ba wela. Ba ne ba leka go thusa le go sireletsa batho ba ba neng ba le mo kotsing. Ba ne ba tshwana le banna le basadi ba ba nang le maitlhomo a a siameng ba ba tshwaregileng thata ka go tokafatsa lefatshe leno. Le fa maitlhomo a bone a ka tswa a le molemo jang, “se se sokameng ga se kake sa siamisiwa.” (Moreri 1:15) Tsamaiso eno ya dilo e e sokameng e ka se ka ya siamisiwa. A go a utlwala gore motho a itire “tsala ya lefatshe” ka go leka go boloka tsamaiso ya lefatshe lotlhe e Modimo a ikaeletseng go e senya?